CELEX: 22021D0190
Language: ro
Date: 2018-07-06 00:00:00
Title: Decizia nr. 128/2018 a Comitetului mixt al SEE din 6 iulie 2018 de modificare a anexei I (Chestiuni veterinare și fitosanitare) la Acordul privind SEE [2021/190]

25.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 67/10
               
            
         DECIZIA NR. 128/2018 A COMITETULUI MIXT AL SEE
         din 6 iulie 2018
         de modificare a anexei I (Chestiuni veterinare și fitosanitare) la Acordul privind SEE [2021/190]
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2018/353 al Comisiei din 9 martie 2018 de rectificare a Regulamentului de punere în aplicare (UE) 2017/1145 privind retragerea de pe piață a anumitor aditivi furajeri autorizați în temeiul Directivelor 70/524/CEE și 82/471/CEE ale Consiliului și de abrogare a dispozițiilor caduce în baza cărora sunt autorizați aditivii furajeri respectivi (1) trebuie încorporat în Acordul privind SEE.
                  
               
                     (2)
                  
                  
                     Potrivit Regulamentului de punere în aplicare (UE) 2018/353, Regulamentul (CE) nr. 1443/2006 al Comisiei (2) a fost abrogat în mod eronat. Întrucât Regulamentul (CE) nr. 1443/2006 a fost abrogat prin Decizia nr. 194/2017 a Comitetului mixt al SEE, acesta trebuie, prin urmare, să fie reîncorporat în Acordul privind SEE.
                  
               
                     (3)
                  
                  
                     Regulamentul de punere în aplicare (UE) 2018/353 abrogă Regulamentul (CE) nr. 1459/2005 al Comisiei (3), care este încorporat în Acordul privind SEE și care, prin urmare, trebuie abrogat în temeiul acestui acord.
                  
               
                     (4)
                  
                  
                     Prezenta decizie se referă la legislația privind hrana pentru animale. Legislația privind hrana pentru animale nu se aplică Principatului Liechtenstein atât timp cât aplicarea Acordului între Comunitatea Europeană și Confederația Elvețiană privind schimburile comerciale cu produse agricole este extinsă la Principatul Liechtenstein, astfel cum se specifică în adaptările sectoriale ale anexei I la Acordul privind SEE. Prezenta decizie nu se aplică, așadar, Principatului Liechtenstein.
                  
               
                     (5)
                  
                  
                     Prin urmare, anexa I la Acordul privind SEE ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            În anexa I la Acordul privind SEE, capitolul II se modifică după cum urmează:
            
                        1.
                     
                     
                        După punctul 1zzx [Regulamentul (CE) nr. 1284/2006 al Comisiei], se inserează următorul punct:
                        
                                    „1zzy.
                                 
                                 
                                    
                                       32006 R 1443: Regulamentul (CE) nr. 1443/2006 al Comisiei din 29 septembrie 2006 privind autorizarea permanentă a unor aditivi din furaje, precum și autorizarea pe o perioadă de zece ani a unui coccidiostatic (JO L 271, 30.9.2006, p. 235), astfel cum a fost modificat prin:
                                    
                                                —
                                             
                                             
                                                
                                                   32009 R 0887: Regulamentul (CE) nr. 887/2009 al Comisiei din 25 septembrie 2009 (JO L 254, 26.9.2009, p. 68);
                                             
                                          
                                                —
                                             
                                             
                                                
                                                   32018 R 0353: Regulamentul de punere în aplicare (UE) 2018/353 al Comisiei din 9 martie 2018 (JO L 68, 12.3.2018, p. 3).”
                                             
                                          
                              
                  
                        2.
                     
                     
                        La punctul 208 [Regulamentul de punere în aplicare (UE) 2017/1145 al Comisiei] se adaugă următorul text:
                        „, astfel cum a fost modificat prin:
                        
                                    —
                                 
                                 
                                    
                                       32018 R 0353: Regulamentul de punere în aplicare (UE) 2018/353 al Comisiei din 9 martie 2018 (JO L 68, 12.3.2018, p. 3).”
                                 
                              
                  
                        3.
                     
                     
                        Textul de la punctul lzzp [Regulamentul (CE) nr. 1459/2005 al Comisiei] se elimină.
                     
                  
         
            Articolul 2
            Textele Regulamentului de punere în aplicare (UE) 2018/353 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 7 iulie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 6 iulie 2018.
            
               
                  Pentru Comitetul mixt al SEE
               
               
                  Președintele
               
               Oda Helen SLETNES
            
         
         
            (1)  JO L 68, 12.3.2018, p. 3.
         
            (2)  JO L 271, 30.9.2006, p. 16.
         
            (3)  JO L 233, 9.9.2005, p. 8.
         
            (*1)  Nu au fost semnalate obligații constituționale.